Jon Lomøy

Jon Karleiv Andreas Lomøy (født 21. juli 1953) er en norsk diplomat og ambassadør. Han er fra Moholt.

Han er cand.polit., og tok i 1982 Utenriksdepartementets aspirantkurs. Fra 1989 til 1996 var han avdelingsdirektør i Norad. Deretter ble han ambassadør til Zambia, stasjonert ved Norges ambassade i Lusaka fra 1996 til 2000, og fra 1997 sideakkreditert til Lilongwe i Malawi. Deretter var han tilbake som avdelingsdirektør i Norad med ansvar for det sørlige Afrika. I 2004 ble han utnevnt til avdelingsdirektør i Utenriksdepartementet og i 2006 til å være Norges ambassadør til Tanzania ved Norges ambassade i Dar-es-Salaam, sideakkreditert til Victoria. I 2010 ble han sjef for OECDs avdeling for utvikling og samarbeid i Paris.

Fra 2015 til 2019 var han direktør i Norad.

Referanser 

Norges ambassadører til Malawi
Norges ambassadører til Seychellene
Norges ambassadører til Tanzania
Norges ambassadører til Zambia
Norske bistandsarbeidere
Personer fra Trondheim kommune